който е достатъчен, за да се информират всички заинтересовани икономически оператори.
 Член 152
 Планиране на законодателното сближаване
 1. Преди започването на законодателното сближаване Украйна представя на Комитета по търговия подробна пътна карта за прилагането на настоящата глава с графици и основни етапи, в която са включени всички реформи с оглед на законодателното сближаване и изграждането на институционален капацитет. Тази пътна карта е съобразена с етапите и графиците, установени в приложение XXI-A към настоящото споразумение.
 2. С пътната карта се уреждат всички аспекти на реформата и общата правна рамка за изпълнението на дейностите, свързани с обществените поръчки, по-специално: законодателното сближаване за обществените поръчки, поръчките в сектора на обществените услуги, строителните концесии и процедурите по обжалване, както и укрепването на административния капацитет на всички нива, включително органите, пред които се обжалва, и механизмите за правоприлагане.
 3. След като получи положително становище от Комитета по търговия, тази пътна карта се счита за референтния документ за прилагането на настоящата глава. Европейският съюз ще положи всички усилия да подпомогне Украйна в изпълнението на пътната карта.
 Член 153
 Законодателно сближаване
 1. Украйна гарантира, че нейното съществуващо и бъдещо законодателство в областта на обществените поръчки постепенно ще бъде приведено в съответствие с достиженията на правото на ЕС в областта на обществените поръчки.
 2. Законодателното сближаване се извършва на последователни етапи, както е посочено в приложение XXI-A и приложения XXI-Б—XXI-Д, приложение XXI-Ж, приложение XXI-З и приложение XXI-Й към настоящото споразумение. В приложения XXI-Е и XXI-И към настоящото споразумение са определени незадължителните елементи, които не е необходимо да се въвеждат, докато в приложения XXI-К—Н към настоящото споразумение са определени елементите от достиженията на правото на ЕС, които са извън приложното поле на законодателното сближаване. В този процес се отчитат надлежно съответната съдебна практика на Съда и мерките за изпълнение, приети от Европейската комисия, както и, ако е необходимо, всички изменения на достиженията на правото на ЕС, които бъдат приети междувременно. Осъществяването на всеки етап се оценява от Комитета по търговия и, след като Комитетът по търговия даде положително становище за него, се свързва с реципрочното гарантиране на достъп до пазара, както е определено в приложение XXI-A към настоящото споразумение. Европейската комисия уведомява своевременно Украйна за всички изменения в достиженията на правото на ЕС. Тя предоставя необходимите съвети и техническа помощ за целите на прилагането на тези изменения.
 3. Страните се споразумяват, че Комитетът по търговия пристъпва към оценяването на последващ етап едва когато мерките за осъществяване на предходния етап са изпълнени и одобрени в съответствие с разпоредбите на параграф 2 от настоящия член.
 4. Страните гарантират, че свързаните с обществените поръчки аспекти и области, които не са уредени с настоящия член, отговарят на принципите на прозрачност, недискриминация и равнопоставеност, посочени в член 151 от настоящото споразумение.
 Член 154
 Достъп до пазара
 1. Страните се споразумяват, че ефективното и реципрочно отваряне на техните съответни пазари се осъществява постепенно и едновременно. По време на процеса на законодателно сближаване степента на взаимно предоставения достъп до пазара се свързва с напредъка, постигнат в този процес, както е посочено в приложение XXI-А към настоящото